Ísland varð formlega kristið land á Þingvöllum árið 1000 eins og við öll vitum . Þó nokkur hluti landnámsmanna var kristinn eða hafði orðið fyrir miklum kristnum áhrifum . Um leið er trúfrelsið undirstrikað þar og réttur allra til að stunda sína trú . Ísland er kristið samfélag því samfélagið byggir á kristnum gildum , á sér kristna sögu og þannig viljum við hafa það eins og sést á því að stærstur hluti barna og ungmenna er skírður og fermdur til kristinnar trúar . Þar tekur Þjóðkirkjan sér stöðu með systurkirkjum sínum um víða veröld og hér á landi . Þjóðkirkjan heldur uppi öflugu neti hjálpar , líknar og sálgæslu í öllum héruðum sem enginn stofnun eða einkaframtak ætti möguleika á að leysa af hólmi . Stöðugt fleiri sækja sér hjálp og styrk til kirkjunnar til stofnanna hennar , safnaða og presta , enda safnaðarstarf öflugt og lifandi . Í því sambandi er aldrei spurt um trúfélagsaðild heldur veitt sú hjálp sem þörf er á . Því Þjóðkirkjan er öllum opin og vinnur í allra þágu .